22.11.2022 г.
BG
Официален вестник на Европейския съюз
L 302/41
Фигура 7 Характеристики на импеданса на DC-charging-AN
4.
Еквиваленти на електрозахранваща мрежа (AMN) За превозно средство в режим на зареждане, свързано към електрическа мрежа за променливо напрежение, трябва да се използва еквивалент на мрежа AMN с 50 μН/50 Ω, както е определено в CISPR 16-1-2 точка 4.4.
Към измервателните портове на еквивалента(ите) на мрежа AMN се свързва товар, равен на 50 Ω.
5.
Еквивалент на асиметрична мрежа (AAN): Понастоящем за комуникацията между зарядната станция и превозното средство се използват различни технологии за линиите на порта за сигнализация/управление и/или линиите на кабелния мрежов порт.
Поради това е необ­ ходимо да се прави разграничение между някои специфични линии на порта за сигнализация/управление и/или на кабелния мрежов порт (например CP линия, линии CAN).
Към измервателните портове на еквивалента(ите) на мрежа AAN се свързва товар, равен на 50 Ω.
Еквивалентите на мрежа AAN, определени в точки 5.1, 5.2, 5.3 и 5.4, се използват за неекранирани линии на порта за сигнализация/управление и/или на кабелния мрежов порт.
Ако се използват екранирани линии на порта за сигнализация/управление, следва да се използват екранирани мрежи AAN, както са определени в CISPR 32:2015, приложение G, фигури G.10 и G.11.
5.1.
Порт за сигнализация/управление със симетрични линии Еквивалент на асиметрична мрежа (AAN), който трябва да бъде свързан между превозното средство и зарядната станция или свързаното оборудване (AE), използвано за симулиране на комуникация, е определен в CISPR 16-1-2, приложение Е, точка Е.2 (Т-мрежова верига) (вж. примера на фигура 8).
AAN има импеданс от 150 Ω в общ режим.
Импедансът Zcat коригира симетрията на окабеляването и свързаните периферни устройства, което обикновено се изразява като загуба от надлъжно преобразуване (LCL).
Стойността на LCL следва да бъде предварително определена чрез измервания или да бъде определена от производителя на зарядната станция/кабела за зареждане.
Избраната стойност за LCL и нейният произход се посочват в протокола от изпитването.
Комуникацията от тип CAN е пример за използване на симетрични линии в режим на зареждане на превозното средство с постоянен ток.
Ако за изпитването може да се използва оригинална зарядна станция, за комуникация от тип CAN не се изисква AAN.
Ако се емулира комуникация от тип CAN и наличието на AAN възпрепятства правилната комуникация от тип CAN, не следва да се използва AAN.